PATVIRTINTA

Vilniaus miesto krizių centro direktoriaus

2022 m. gruodžio 30 d. įsakymu

Nr. V-1-257-(1.3)

**BĮ VILNIAUS MIESTO KRIZIŲ CENTRO**

**2023 METŲ VEIKLOS PLANAS**

1. **BĮ Vilniaus miesto krizių centro (toliau – Krizių centras) SSGG analizė**

|  |  |
| --- | --- |
| **Vidinės silpnosios pusės*** Personalo trūkumas, dažnas sergamumas

Įstaigoje stebimas dažnas darbuotojų nedarbingumas (tame tarpe ir ilgalaikis). Darbuotojų sirgimai, kelia grėsmę dėl kokybiško socialinių paslaugų teikimo, kyla sunkumų sudarant (koreguojant) darbuotojų, dirbančių pamainomis, darbo grafikus.Pagalbos vaikui skyriuje, teikiant trumpalaikės socialinės globos paslaugas socialinės rizikos vaikams ar vaikams iš socialinės rizikos šeimų bei vaikams, laikinai likusiems be tėvų globos, darbuotojai dėl kolegų sergamumo ir darbuotojų sumažėjimo pamainose, patiria įtampą ir stresą, nes darbas reikalauja didelės atsakomybės.* Paslaugų teikimo organizavimo iššūkiai

Susiduriama su sunkumais, organizuojant trumpalaikės socialinės globos (iki 3 mėn.) paslaugas dėl nuolat kintančio paslaugų gavėjų skaičiaus. Pagalbos vaikui skyriuje, kuris yra strategiškai nepatogioje, nutolusioje nuo Vilniaus miesto centro seniūnijoje, apgyvendinami vaikai iš viso Vilniaus miesto (ar Vilniaus rajono), todėl sudėtinga užtikrinti jų ugdymą, popamokinį užimtumą – nuvežimą į/iš švietimo įstaigas, dienos centrus, būrelius. Tokių paslaugų organizavimas reikalauja papildomų išteklių (žmogiškųjų bei materialinių). Nuolat keičiantis socialines paslaugas reglamentuojantiems teisės aktams, sudėtinga operatyviai ir laiku koreguoti įstaigos vidinius veiklos ir paslaugų teikimo tvarkų aprašus.  | **Vidinės stipriosios pusės*** Darbo sąlygos, darbuotojai. Darbuotojams įrengtos kompiuterizuotos ir darbui pritaikytos darbo vietos, sukurti el. paštai, sudarytos sąlygos konfidencialiam paslaugų gavėjų konsultavimui, darbuotojų pasitarimams ir pan., taip pat pailsėti ir papietauti. Gerbiami darbuotojų šeiminiai įsipareigojimai (pagal galimybes lanksčiai sudaromi darbo grafikai, darbo pradžios ir pabaigos laikas).

Įstaigos administracija bendradarbiauja su Darbo taryba, spręsdama įvairius veiklos organizavimo klausimus. Darbuotojai yra įtraukiami į sprendimų, susijusių su darbo organizavimo ir kitais įstaigai aktualiais klausimais, priėmimo procesą. Kuriamas pozityvus mikroklimatas, socialiai atsakinga organizacinė aplinka.Įstaigos stiprioji pusė yra jos darbuotojų profesionalumas, kvalifikacija, patirtis ir motyvacija. Darbuotojai nuolat kelia savo kvalifikaciją – jiems sudaromos galimybės dalyvauti mokymuose, supervizijose, konferencijose bei seminaruose. Įstaigoje reguliariai vykdomos intervizijos, padedančios darbuotojams spręsti darbines situacijas bei prevenciškai saugančios juos nuo „perdegimo“. Kasmet rengiamas metinis darbuotojų profesinės kompetencijos tobulinimo planas, kuris, esant poreikiui, koreguojamas.Krizių centro darbuotojai aktyviai savanoriauja (ypatingai pažymėtinas svarbus įsitraukimas organizuojant ir teikiant paramą nukentėjusiems nuo karo veiksmų ukrainiečiams). * Teikiamų socialinių paslaugų kokybė

Krizių centre įdiegta Europos socialinių paslaugų kokybės sistema EQUASS (2020-10-22 suteiktas EQUASS Assurance kokybės sertifikatas, įrodantis, kad teikiamos socialinės priežiūros (apgyvendinimo krizių centruose) paslaugos atitinka aukščiausius šių paslaugų kokybei keliamus reikalavimus Europos lygmeniu). Kasmet atliekamos paslaugų gavėjų apklausos, siekiant ištirti jų nuomonę apie teikiamų socialinių paslaugų kokybę bei išsiaiškinti svarbiausius aspektus, kuriuos reikia tobulinti, siekiant efektyvaus socialinių paslaugų teikimo. Paslaugų gavėjų, apklausos rodo, kad dauguma respondentų yra patenkinti teikiamomis paslaugomis, skiriamu laiku jų problemoms išspręsti, įsitraukimu pagalbos procese, draugiškais tarpusavio santykiais tarp paslaugų teikėjų ir paslaugų gavėjų, konfidencialumo užtikrinimu ir nuolatiniu palaikymu gyvenimiškose situacijose. Paslaugų teikimo procese yra atsižvelgiama į paslaugų gavėjų skundus bei siūlymus, paslaugų teikimas koreguojamas atsižvelgiant į konkrečią situaciją.Skubiai ir lanksčiai reaguojama bei ieškoma geriausio problemos sprendimo asmeniui (šeimai) atsidūrus krizinėje situacijoje.2022 m. Krizių centras gavo akreditaciją teikti socialinės priežiūros paslaugas. 2022 m. sėkmingai įdiegtos ir pradėtos teikti psichosocialinės pagalbos paslaugos Vilniaus miesto gyventojams, išgyvenantiems krizę ar patiriantiems stiprius emocinius išgyvenimus.Atsižvelgiant į didelį apgyvendinamų vaikų skaičių, kuris pagal įstaigos turimas galimybes neatitinka normatyvų bei reikalavimų, keliamų šeimynoms, ir kitus sunkumus, Vilniaus miesto savivaldybė nupirko 2 būstus, kuriuose 2023 m. planuojama organizuoti paslaugas 2 šeimynoms po 8 vaikus. * Reglamentuoti paslaugų organizavimo ir teikimo, veiklos organizavimo procesai

Nuolat peržiūrimi ir atnaujinami Krizių centro veiklos organizavimą reglamentuojantys vidiniai teisės aktai, direktoriaus įsakymu sudaryta vidaus kontrolės užtikrinimo darbo grupė.* Aiški personalo politika

Krizių centre yra parengta ir įdiegta: darbuotojų samdymo ir išsaugojimo politika, lygių galimybių politika ir jos įgyvendinimo tvarka, darbuotojų motyvavimo tvarkos aprašas, darbuotojų adaptacijos programos aprašas, antikorupcijos tvarkos aprašas.* Materialinės bazės atnaujinimas

Periodiškai modernizuojama IT bazė – atnaujinama kompiuterinė technika. Siekiant pagerinti darbuotojų darbo ir poilsio sąlygas, įsigyjami nauji baldai. Siekiant pagerinti paslaugų gavėjų gyvenimo kokybę (laisvalaikio praleidimą), bendradarbiaujant su privačiais rėmėjais, atliktas dalies patalpų kosmetinis remontas, bendrose erdvėse atnaujinti baldai abiejuose Krizių centro skyriuose. Pagalbos šeimai skyriaus teritorijoje paslaugų gavėjams pastatytas stacionarus šiltnamis.* Profesinės rizikos valdymas

Įstaigoje parengtas kanceliarinių ir ūkinių prekių, asmens higienos ir sanitarinės higienos priemonių, aprangos, medicininių priemonių ir medikamentų įsigijimo, išdavimo ir nurašymo tvarkos aprašas, darbuotojų ir paslaugų gavėjų sveikatos ir saugos užtikrinimo planas.Skirta lėšų saugos darbe klausimams spręsti –darbuotojai aprūpinti asmeninėmis apsaugos priemonėmis, kitomis darbą palengvinančiomis darbo priemonėmis.Pravesta: priešgaisrinės saugos mokymai ir pratybos bei civilinės saugos mokymai.* Socialinė partnerystė

Įstaiga bendradarbiauja su socialiniais partneriais inicijuojant ir rengiant bendrus projektus, renginius ir dalyvaujant juose, siekiant naudos socialinių paslaugų gavėjams bei jų įtraukimo į visuomenę. |
| **Išorinės** **galimybės*** Politinė aplinka – strateginiai prioritetai

Vilniaus miesto savivaldybės tarybai socialinių paslaugų teikimą ir socialinės atskirties mažinimą įtraukus į svarbiausių veiklos krypčių sąrašą, didesnės galimybės, tinkama politinė aplinka teikti naujas idėjas socialinių paslaugų srityje, gauti finansavimą jų įgyvendinimui. * Bendradarbiavimas ir tarpusavio ryšių stiprinimas su kitomis įstaigomis bei organizacijomis

Organizuojant ir teikiant pagalbą socialiai pažeidžiamiems asmenims, į paslaugų teikimo procesą įtraukiant socialinius partnerius, siekiant didinti paslaugų gavėjų įsitraukimo/įgalinimo, įtraukimą į visuomenės gyvenimą*.*Savanorių įtraukimas. | **Išorinės grėsmės*** Ekonomikos augimo mažėjimas/smukimas

Nepakankami ištekliai paslaugų plėtrai, darbuotojų kompetencijų tobulinimui ir pan.* Bendradarbiavimo tarp institucijų stoka teikiant pagalbą krizinėje situacijoje atsidūrusiems asmenims (šeimoms), socialinės rizikos vaikams ar vaikams, laikinai likusiems be tėvų globos.
 |

**2. Tikslas ir uždaviniai / priemonės paslaugų teikimo srityje:**

**2.1. Metų darbo planas su planuojamais rodikliais:**

|  |  |  |  |  |  |  |
| --- | --- | --- | --- | --- | --- | --- |
| *Eil. Nr.* | *Paslaugos pavadinimas* | *Atsakingas struktūrinis padalinys* | *Vietų skaičius* | *Planuojamas paslaugų gavėjų skaičius* | *Planuojamas paslaugų skaičius* | *Pastabos / teikimo laikotarpis*  |
| 1. | *Trumpalaikė socialinė globa*  | *Pagalbos vaikui skyrius* | 12 | 150 | 150 | *Iki 3 mėn.* |
| 2. | *Socialinė priežiūra (laikinas apnakvindinimas)* | *Pagalbos šeimai skyrius* | 8 | 80 | 80 | *Nepertraukiamai ne ilgiau kaip 7 paras* |
| 3.  | *Socialinė priežiūra* *(intensyvi krizių įveikimo pagalba)* | *Pagalbos šeimai skyrius* | 64 | 260 | 260 | *Pagal poreikį* |
| 4.  | *Socialinė priežiūra**(psichosocialinė pagalba)* | *Pagalbos šeimai skyrius* |  | 22 | 66 | *Pagal poreikį* |
| 5. | *Socialinė priežiūra**(socialinių įgūdžių ugdymas, palaikymas ir (ar) atkūrimas)*  | *Pagalbos šeimai skyrius* |  | 80 | 189 | *Pagal poreikį* |
| 6. | *Bendrosios socialinės paslaugos* | *Pagalbos vaikui skyrius ir**Pagalbos šeimai skyrius* |  | 685782 | 20551520 | *Teikiama telefonu,**el. paštu, gyvai, anonimiškai* |
|  |  | *IŠ VISO:* | 84 (stacionarios vietos) | 2059 | 4320 |  |

**2.2. Paslaugų teikimo procesų tobulinimas.**

**2.2.1.** Peržiūrėti ir koreguoti dokumentus, reglamentuojančius teikiamų socialinės priežiūros ir trumpalaikės socialinės globos (iki 3 mėn.) paslaugų teikimą.

**2.2.2.** Patvirtinti naujus Vilniaus miesto krizių centro nuostatus.

**2.2.3.** Peržiūrėti ir koreguoti Korupcijos prevencijos tvarkos aprašą ir Korupcijos prevencijos planą.

**2.2.4.** Sistemingai peržiūrėti ir koreguoti Vidaus kontrolės sistemos dokumentų sąrašą.

**2.2.5.** Peržiūrėti ir atnaujinti Finansų kontrolės tvarkos aprašą.

**2.2.6.** Ne rečiau kaip vieną kartą per metus peržiūrėti metinį Krizių centro planą, darbuotojų pareigybės aprašymus bei paslaugų teikimo tvarką.

**2.3. Paslaugų kokybės gerinimas.**

**2.3.1.** Pagalbos šeimai skyriuje įgyvendinti 2022 m. skyriaus darbuotojų parengtas programas, organizuojant paslaugų gavėjams ne mažiau kaip 2 mokymus per metus:

**2.3.1.1**. Pozityvaus mąstymo ir elgesio skatinimo bei ugdymo programą;

**2.3.1.2.** Tėvystės įgūdžių ugdymo programą.

**2.3.2.** Pagalbos vaikui skyriuje įgyvendinti 2022 m. parengtas programas, organizuojant jas paslaugų gavėjams:

**2.3.2.1**. Užimtumo programą, vadovaujantis programoje numatytais terminais;

**2.3.2.2**. Socialinių įgūdžių ugdymo programą – ne rečiau kaip 1 kartą per mėnesį;

**2.3.2.3.** Lytinio švietimo programą – ne rečiau kaip 1 kartą per ketvirtį.

**2.3.3.** Reorganizuoti Pagalbos vaikui skyriuje trumpalaikės socialinės globos paslaugų (iki 3 mėn.) teikimą, organizuojant paslaugas dviem šeimynoms Vilniaus miesto savivaldybės nupirktuose būstuose:

**2.3.3.1.** Parengti dokumentus bei pateikti paraišką dėl licencijos trumpalaikei socialinei globai išdavimo;

**2.3.3.2.** Atlikti išsamią būstų patalpų analizę, įvertinti remonto darbų bei naujų baldų poreikį;

**2.3.4.** Parengti ir pateikti Vilniaus miesto savivaldybės administracijos Socialinių paslaugų skyriui naujų etatų, reikalingų užtikrinti trumpalaikės socialinės globos paslaugų teikimą, poreikį.

**2.3.5.** Įgyvendinti patvirtintą Vilniaus miesto savivaldybės prevencijos ir pagalbos smurtą artimoje aplinkoje patyrusiems asmenims 2022–2025 metų programą.

**2.4. Paslaugų kokybės kontrolės priemonės**.

**2.4.1.** Atlikti socialinių paslaugų gavėjų, jų artimųjų, šeimos narių, globėjų, rūpintojų ir įstaigos darbuotojų apklausas, siekiant išsiaiškinti jų nuomonę bei įvertinimą apie teikiamų socialinių paslaugų kokybę;

**2.4.2.** Įgyvendinti Vilniaus miesto savivaldybės administracijos direktoriaus patvirtintas Bendrųjų socialinių paslaugų ir akredituotos socialinės priežiūros kokybės vertinimo tvarkos aprašo nuostatas.

**2.4.3.** Teikti auditoriui audito ataskaitoje pateiktų rekomendacijų įgyvendinimo ataskaitą apie Europos socialinių paslaugų kokybės užtikrinimo ir kokybės sertifikavimo sistemos „EQUASS“ priemonių įgyvendinimą.

**3. Tikslas ir uždaviniai/priemonės įstaigos ir žmogiškųjų išteklių valdymo srityje:**

**3.1.** **Įstaigos struktūros, personalo ir valdymo pokyčiai.**

**3.1.1.** Gerinti darbuotojų darbo sąlygas ir stiprinti žmogiškuosius išteklius, tobulinant profesinę kompetenciją, atliekant darbo krūvių analizę, įsigyjant reikalingas darbo priemones (ne mažiau kaip 85 proc. darbuotojų patenkinti darbo sąlygomis).

**3.1.2.** Atlikti apklausas išeinančių iš darbo darbuotojų ir atlikti gautų duomenų apibendrinimus.

**3.1.3.** Atlikti korupcijos pasireiškimo tikimybės Krizių centre nustatymą ir įvertinimą.

**3.1.4.** Tobulinti darbo organizavimo tvarką skyriuose, siekiant socialinių paslaugų kokybės gerinimo.

**3.2. Darbuotojų veiklos vertinimas, skatinimas, motyvavimas.**

**3.2.1.** Atlikti darbuotojų kasmetinius veiklos vertinimus (iki sausio 31 d.).

**3.2.2.** Parengti darbuotojams einamųjų metų užduotis.

**3.2.3.** Apmokėti darbuotojams privalomus profilaktinius sveikatos tikrinimus.

**3.2.4.** Paskiepyti įstaigos lėšomis darbuotojus nuo gripo.

**3.2.5.** Pagal poreikį skirti Krizių centro darbuotojams „Vilniečio korteles“, kurios leistų darbuotojams nemokamai naudotis sostinės viešojo transporto paslaugomis.

**3.2.6.** Rengti konsultacijas su Krizių centro Darbo tarybos nariais rengiant vietinius norminius teisės aktus bei jų tvirtinimą.

**3.2.7.** Vykdyti mentorystės veiklą: teikti pagalbą kuruojant / koordinuojant naujai pradėjusiems dirbti darbuotojams.

**3.2.8.** Organizuoti darbuotojų pasitarimus dėl darbuotojų motyvavimo priemonių tobulinimo.

**3.3. Darbuotojų profesinės kompetencijos tobulinimas.**

**3.3.1.** Sudaryti visiems darbuotojams vienodas sąlygas tobulėti ir atsižvelgiant į trūkstamas darbuotojų kompetencijas parengti profesinės kompetencijos tobulinimo planą.

**3.3.2.** Metinį profesinės kompetencijos tobulinimo planą peržiūrėti ne rečiau kaip vieną kartą per metus.

**3.3.3.** Organizuoti ir sudaryti sąlygas darbuotojams dalyvauti profesinės kompetencijos tobulinimo formose: mokymuose, seminaruose, konferencijose, paskaitose, praktiniuose užsiėmimuose, supervizijose ir esant finansinėms galimybėms apmokėti Krizių centro lėšomis.

**3.3.4.** Skatinti socialinius darbuotojus siekti kvalifikacinės kategorijos, sudarant visas sąlygas jiems atestuotis (90 proc. socialinių darbuotojų turi kvalifikacinę kategoriją).

**3.3.5.** Užtikrinti periodišką intervizijų organizavimą.

**3.4.** **Profesinės rizikos valdymas.**

**3.4.1.** Organizuoti Krizių centro lėšomis apmokamus darbuotojų privalomus pirmosios pagalbos ir higienos įgūdžių mokymus.

**3.4.2.** Parengti ir įgyvendinti Vilniaus miesto krizių centro Ekstremaliųjų situacijų 2023-2025 metų prevencijos priemonių planą.

**3.4.3**. Aprūpinti Krizių centro darbuotojus asmeninėmis apsaugos priemonėmis.

**3.4.4.** Atlikti civilinės saugos pratybas.

**3.4.5.** Organizuoti darbuotojams priešgaisrinės saugos mokymus.

**3.4.6.** Aprūpinti Ūkio skyriaus darbuotojus darbo drabužiais ir darbo įrankiais (pagal darbo pobūdį), kurie atitiktų saugos darbe keliamus reikalavimus.

**4. Uždaviniai/priemonės įstaigos veiklos organizavimo srityje:**

**4.1.** **Patalpų priežiūra ir remontas.**

**4.1.1.** Apdrausti Krizių centro patalpas, 2 tarnybinius automobilius.

**4.1.2.** Atlikti kasmetinį pasiruošimą šildymo sezonui.

**4.1.3.** Atlikti Krizių centro skyriuose lauko žaidimo aikštelių technines patikras.

**4.1.4.** Atlikti išsamią patalpų analizę, įvertinant reikalingus remonto darbus.

**4.1.5.** Organizuoti Krizių centro statinių techninę priežiūrą vadovaujantis STR 1.03.07:2017 Statybos techninio reglamento reikalavimais, parengti statinių techninės priežiūros dokumentus.

**4.1.6.** Atlikti statinių periodines ir specializuotas apžiūras, pateikti išsamią statinio, atskirų jo konstrukcijų ir inžinerinės įrangos, patalpų apžiūros analizę, įvertinant reikalingus remonto darbus, įforminant apžiūros akte ir įrašu statinio techninės priežiūros žurnale.

**4.1.7**. Pagal poreikį ir finansines galimybes atlikti patalpų kosmetinio remonto darbus.

**4.1.8.** Atlikti elektrotechninius izoliacijos varžų matavimus.

**4.1.9.** Atlikti priešgaisrinių siurblių remontą, priešgaisrinės automatikos atnaujinimą.

**4.1.10.** Pagal galimybes įgyvendinti Vilniaus miesto savivaldybės patvirtintas pastatų standarto nuostatas, kurios taikomas tiek pastatams tiek patalpoms.

**4.2. Materialinės bazės gerinimas (darbo vietų įrengimas ir darbo priemonės, transporto priemonės, IT, įrenginiai ir priemonės, reikalingos paslaugoms teikti ir kt.).**

**4.2.1.** Stiprinti IT priemonių pritaikymą, atnaujinti kompiuterinę techniką, programinę įrangą.

**4.2.2.** Įrengti naujas ir atnaujinti esamas darbuotojų darbo vietas.

**4.2.3.** Atsižvelgiant į Valstybės ir savivaldybių institucijų ir įstaigų interneto svetainių atitikimo bendriesiems reikalavimams tyrimo išvadas, įgyvendinti rekomendacijas Krizių centro internetinės svetainės puslapyje.

**4.2.4.** Įgyvendinti patvirtintą projektą (tęsti projekto įgyvendinimą) „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“.

**5. Finansiniai ištekliai (planuojami pagal lėšų šaltinius ir išlaidų rūšis, lyginant su einamųjų metų patvirtintu biudžetu, esant mažėjimui ar didėjimui – įvardinamos priežastys; nurodoma paslaugos teikimo kaštų sandara (procentine išraiška pagal lėšų šaltinius).**

**5.1**. Numatytiems uždaviniams bei priemonėms įgyvendinti labai svarbus pakankamas finansavimas – finansinių išteklių gavimas ateinantiems metams. Krizių cento finansinius išteklius sudaro: savivaldybės biudžeto lėšos, lėšos gautos už suteiktas socialines paslaugas ir kitų šaltinių lėšos – negrąžintina finansinė parama piniginėmis lėšomis, gauta iš fizinių ir juridinių asmenų. Tinkamai ir su pakankamais asignavimais parengtas biudžetas (išlaidų ir pajamų planas) sudaro sąlygas tinkamai įgyvendinti pavestas funkcijas. **Pastarųjų metų didžiausia problema - nepakankamas asignavimų skyrimas einamiesiems metams.**

**5.1.1.** Didžiąją dalį planuojamų finansinių išteklių sudaro savivaldybės biudžeto lėšos. Krizių centras finansuojamas iš Vilniaus miesto savivaldybės biudžeto pagal asignavimų valdytojo – socialinės paramos skyriaus patvirtintas sąmatas. 2022 m. patvirtintos lėšos sudarė – 1224,50 tūkst. eurų. 2022 metų eigoje asignavimai buvo tikslinami bei didinami kelis kartus. 2022 m. pabaigoje įstaigos savivaldybės lėšų biudžetas sudarė 1397,70 tūkst. eurų. 2023 m. planuotas savivaldybės lėšų poreikis sudarė 1643,80 tūkst. eurų. Atsižvelgiant į Vilniaus miesto savivaldybės patvirtintą 2023 m. biudžetą, Krizių centrui planuojama patvirtinti – 1330,80 tūkst. eurų. Lyginant 2022 m. patvirtintą ir 2023 m. planuojamą patvirtinti savivaldybės lėšų biudžetą įstaigai, asignavimai didėja 8,68 %. Tačiau tai nepakankamas biudžetas minimaliai įstaigos veiklai vykdyti. 2023 m. išlaidos didėja dėl darbo užmokesčio fondo didėjimo ir nuo jo priskaičiuoto socialinio draudimo įmokų didėjimo, dėl didėjančių prekių ir paslaugų kainų.

|  |  |  |  |
| --- | --- | --- | --- |
| **SAVIVALDYBĖS LĖŠOS:**  **IŠLAIDOS** | **2022 m.** | **2023 m.** | **Didėja 8,68 %** |
| ***VISO*** | ***1224,5*** | ***1330,80*** |  |
| ***Darbo užmokestis ir socialinis draudimas*** | *1156,10* | *1308,80* |  |
| *Darbo užmokestis pinigais* | *1138,60* | *1290,10* | Išlaidos didėja dėl MMA ir savivaldybių biudžetinių įstaigų darbuotojų pareiginės algos bazinio dydžio didėjimo, dėl LR valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymo pakeitimo įstatymo. |
| *Socialinio draudimo įmokos* | *17,50* | *18,70* | Išlaidos didėja dėl didėjančių socialinio draudimo įmokų priskaičiuotų nuo didesnio DU. |
| ***Prekių ir paslaugų naudojimas*** | *59,40* | *21,20* | Išlaidos nepakankamos. |
| ***Socialinės išmokos (pašalpos)*** | *9,00* | *0,80* | Išlaidos nepakankamos |

**5.1.2.** Savivaldybės lėšos (specialioji programa):dalį planuojamų finansinių išteklių sudaro savivaldybės lėšos – pajamos už teikiamas paslaugas. Tačiau atsižvelgiant į naują mokėjimo už socialines paslaugas tvarką bei vertinant tai, kad didžioji paslaugų gavėjų dalis gauna nedideles pajamas, numatomas labai minimalus lėšų surinkimas.

**5.1.3.** Kitų šaltinių lėšos**:** nedidelę planuojamų finansinių išteklių dalį sudaro ir neatlygintinai gauta parama iš VMI (% nuo GPM) bei parama iš įvairių organizacijų bei įmonių.2022 m. gauta finansinė parama sudarė 5,32 tūkst. eurų. Dalis finansinės paramos panaudota 2022 m. Lėšų likutis – 4,96 tūkst. eurų bus naudojamas 2023 m. kitoms prekėms ir paslaugoms, kurios nenumatytos patvirtintame savivaldybės lėšų biudžete.

**5.1.4.** Įstaiga planuodama savo veiklą paskaičiuoja laiko, turto, finansinių ir žmogiškųjų išteklių kaštus. Įstaigos socialinių paslaugų kaštai skaičiuojami įvertinant socialinių paslaugų ypatumus, bei planuojamas išlaidas. Atlikus teikiamų paslaugų analizę bei įvertinus kaštus Krizių centrui patvirtintos socialinių paslaugų kainos 2023 m.: vienai trumpalaikės socialinės globos (iki 3 mėn.) paslaugos vietai – 3149,50 eurai per mėnesį; intensyvios krizių įveikimo pagalbos – 782,60 eurai per mėnesį; laikino apnakvindinimo – 670,80 eurai per mėnesį; psichosocialinės paslaugos kaina vienam gavėjui – 57,00 eurai per mėnesį. Į socialinių paslaugų kainą neįeina paramos lėšos ir lėšos ilgalaikio turto įsigijimui bei materialiojo turto remontui.

**6. Kitos planuojamos veiklos (pvz. išorinė komunikacija, iniciatyvos, akcijos ir pan.).**

**6.1.** Visuomenės informuotumo didinimas (informacijos sklaida / viešinimas).

**6.2****.** Dalyvauti (tęsti dalyvavimą) „KAUKĖ-19“ projekte / iniciatyvoje prieš smurtą, bendradarbiaujant su „Eurovaistine“ ir Lietuvos policija.

**6.3.** Dalyvauti Vilniaus miesto savivaldybės prevencijos ir pagalbos smurtą artimoje aplinkoje patyrusiems asmenims 2022–2025 metų programos rengimo darbo grupėje.

**6.4.** Tęsti bendradarbiavimą su MB „Ką darai, daryk gerai“ ir iš dalies įgyvendinti Krizių centro nuostatuose numatytus veiklos organizavimo tikslus.

**6.5.** Tęsti bendradarbiavimą su VšĮ „Savanoriai vaikams“ siekiant rezultatyvių veiklos įvertinimų.

**6.6.** Intensyviai bendradarbiauti su Vilniaus miesto Socialinių paslaugų centru, Valstybės vaiko teisių apsaugos ir įvaikinimo tarnyba, Vilniaus apskrities vyriausiasis policijos komisariatu, SOS vaikų kaimai, VšĮ Pal. J. Matulaičio šeimos pagalbos centru, visuomenine organizacija “Gelbėkit vaikus”, poliklinikų ir ligonių socialiniais darbuotojais, ugdymo įstaigų socialiniais darbuotojais, SĮ “Vilniaus miesto būstas” darbuotojais.

**6.7.** Bendradarbiauti su labdaros ir paros fondu „Maisto bankas“, LR Susisiekimo ministerija, VšĮ „Vilniaus Keistuolių teatras“, VA Caritas Motinos ir vaiko namais, VšĮ Šeškinės poliklinika, VšĮ Mano šeimos akademija, Dingusių žmonių šeimų paramos centru, Vilniaus miesto savivaldybės Visuomenės sveikatos biuru, Moterų informacijos centru, Specializuotos kompleksinės pagalbos centru, globos centrais.

**6.8.** Rėmėjų paieška ir pritraukimas.

**6.9.** Bendradarbiauti su įstaigomis ir organizacijomis, dalyvauti jų vykdomosiose akcijose, iniciatyvose, renginiuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_